CELEX: 62013TN0028
Language: el
Date: 2013-01-23 00:00:00
Title: Υπόθεση T-28/13: Προσφυγή της 23ης Ιανουαρίου 2013 — ECC Couture κατά ΓΕΕΑ — Ball Wholesale (Culture)

16.3.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 79/26
            
         Προσφυγή της 23ης Ιανουαρίου 2013 — ECC Couture κατά ΓΕΕΑ — Ball Wholesale (Culture)
   (Υπόθεση T-28/13)
   2013/C 79/45
   Γλώσσα του δικογράφου της προσφυγής: η ολλανδική
   
      Διάδικοι
   
   
      Προσφεύγουσα: ECC Couture BV (Oldenzaal, Κάτω Χώρες) (εκπρόσωποι: M. A. S. M. van Leent και I. de Jonge, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Ball Wholesale ApS (Billund, Δανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 22ας Οκτωβρίου 2012, στην υπόθεση R 290/2012-1, καθόσον με την απόφαση αυτή δεν γίνονται δεκτά τα αιτήματα της προσφεύγουσας και καθόσον η προσφεύγουσα καταδικάζεται στα δικαστικά έξοδα·
            
         
               —
            
            
               να κρίνει ότι η υπ’ αριθμόν 993 511 καταχώριση του εικονιστικού κοινοτικού σήματος «Culture», είναι έγκυρη ως προς όλα τα προϊόντα και τις υπηρεσίες που αποτελούν αντικείμενο της διαδικασίας ενώπιον του τμήματος προσφυγών·
            
         
               —
            
            
               να καταδικάσει το ΓΕΕΑ στο σύνολο των δικαστικών εξόδων, σύμφωνα με τα προβλεπόμενα στο άρθρο 87, παράγραφος 2, του Κανονισμού Διαδικασίας.
            
         
      Λόγοι και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Διεθνής καταχώριση, αφορώσα την Ευρωπαϊκή Ένωση, του εικονιστικού σήματος «Culture» για προϊόντα των κλάσεων 14, 18 και 25 — Κοινοτικό σήμα υπ’ αριθ. 993 511
   
      Δικαιούχος του κοινοτικού σήματος: Η προσφεύγουσα
   
      Αιτούσα την κήρυξη της ακυρότητας του κοινοτικού σήματος: Η Ball Wholesale ApS
   
      Αιτιολογία της αιτήσεως κηρύξεως της ακυρότητας: Εθνικό λεκτικό σήμα «CULTURE» για προϊόντα των κλάσεων 14, 25 και 26
   
      Απόφαση του τμήματος ακυρώσεως: Απορρίπτει την αίτηση κηρύξεως της ακυρότητας
   
      Απόφαση του τμήματος προσφυγών: Δέχεται εν μέρει την προσφυγή
   
      Προβαλλόμενοι λόγοι: Παράβαση του άρθρου 8, παράγραφοι 1, στοιχείο β', και 2, στοιχείο γ', του κανονισμού 207/2009.